Source: http://www.legex.ro/Ordin-149-2016-149027.aspx
Timestamp: 2019-06-16 21:56:21+00:00
Document Index: 26438403

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12']

Ordinul 149/2016 | Legislatie gratuita
Ordin 149 2016 abrogă Ordin 160 2015
Ordin 149 2016 modificat de Ordin 151 2018
Ordin 149 2016 modificat si completat de Ordin 50 2018
Ordin 149 2016 modificat si completat de Ordin 73 2017
Ordinul Nr.149 din 26.09.2016
ACT PUBLICAT ÎN MONITORUL OFICIAL NR. 749 din 26 septembrie 2016
Având în vedere prevederile art. 9 alin. (1) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare, ale art. 48 din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, şi ale art. 1 alin. (4) din Hotărârea Guvernului nr. 416/2007 privind structura organizatorică şi efectivele Ministerului Afacerilor Interne, cu modificările şi completările ulterioare, şi ale Ordonanţei de urgenţă a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, aprobată prin Legea nr. 104/2014, cu modificările şi completările ulterioare,în temeiul art. 7 alin. (5) din Ordonanţa de urgenţă a Guvernului nr. 30/2007, aprobată cu modificări prin Legea nr. 15/2008, cu modificările şi completările ulterioare,ministrul afacerilor interne emite următorul ordin: Articolul 1Activitatea structurilor şi unităţilor aparatului central al Ministerului Afacerilor Interne şi a unităţilor, instituţiilor şi structurilor aflate în subordinea/în cadrul Ministerului Afacerilor Interne este coordonată de persoanele stabilite de prezentul ordin. Articolul 2Ministrul afacerilor interne coordonează: a)Departamentul de informaţii şi protecţie internă; b)Corpul de control al ministrului; c)Direcţia audit public intern; d)Direcţia generală anticorupţie; e)Administraţia Naţională a Rezervelor de Stat şi Probleme Speciale; f)Direcţia informare şi relaţii publice; g)Unitatea de politici publice; h)Direcţia generală management operaţional. Articolul 3(1) Secretarul de stat pentru ordine şi siguranţă publică coordonează:a)Poliţia Română; b)Jandarmeria Română; c)Poliţia de Frontieră Română; d)Inspectoratul General pentru Imigrări; e)Inspectoratul General de Aviaţie al Ministerului Afacerilor Interne, cu excepţia activităţilor operaţionale în situaţii de urgenţă; f)Agenţia Naţională Antidrog; g)Agenţia Naţională Împotriva Traficului de Persoane; h)Centrul de coordonare a protecţiei infrastructurilor critice; i)Direcţia Generală de Paşapoarte; j)Direcţia pentru Evidenţa Persoanelor şi Administrarea Bazelor de Date; k)Direcţia Regim Permise de Conducere şi Înmatriculare a Vehiculelor. (2) Secretarul de stat pentru ordine şi siguranţă publică semnează, în numele şi pentru ministrul afacerilor interne, documentele promovate de structurile pe care le coordonează, cu excepţia documentelor din domeniul protecţiei infrastructurilor critice promovate de Centrul de coordonare a protecţiei infrastructurilor critice, care sunt semnate de ministrul afacerilor interne. Articolul 4(1) Secretarul de stat pentru relaţia cu Parlamentul şi relaţii internaţionale coordonează:a)Direcţia generală afaceri europene, Schengen şi relaţii internaţionale; b)Centrul Naţional SIS; c)Direcţia fonduri externe nerambursabile. (2) Secretarul de stat pentru relaţia cu Parlamentul şi relaţii internaţionale poate susţine în Parlament răspunsurile scrise ale ministrului afacerilor interne.(3) Secretarul de stat pentru relaţia cu Parlamentul şi relaţii internaţionale semnează, în numele şi pentru ministrul afacerilor interne, documentele promovate de structurile pe care le coordonează. Articolul 5(1) Secretarul de stat, şef al Departamentului pentru Situaţii de Urgenţă, coordonează:a)prefectul, cu privire la activităţile operaţionale în situaţii de urgenţă, potrivit art. I alin. (9) din Ordonanţa de urgenţă a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, aprobată prin Legea nr. 104/2014, cu modificările şi completările ulterioare; b)Inspectoratul General pentru Situaţii de Urgenţă; c)Inspectoratul General de Aviaţie al Ministerului Afacerilor Interne, cu privire la activităţile operaţionale în situaţii de urgenţă; d)Direcţia generală management urgenţe medicale; e)Direcţia medicală. (2) Secretarul de stat, şef al Departamentului pentru Situaţii de Urgenţă, semnează, în numele şi pentru ministrul afacerilor interne, documentele promovate de structurile pe care le coordonează. Articolul 6(1) Secretarul de stat pentru relaţia cu instituţiile prefectului coordonează:a)Direcţia generală pentru relaţii cu instituţiile prefectului; b)Instituţia Prefectului - 42, cu excepţia activităţilor operaţionale în situaţii de urgenţă. (2) Secretarul de stat pentru relaţia cu instituţiile prefectului semnează, în numele şi pentru ministrul afacerilor interne, documentele promovate de structurile pe care le coordonează. Articolul 7(1) Secretarul general coordonează:a)Direcţia generală management resurse umane; b)Direcţia generală logistică; c)Direcţia generală financiară; d)Direcţia generală juridică; e)Direcţia generală pentru comunicaţii şi tehnologia informaţiei; f)Direcţia secretariat general; g)Arhivele Naţionale; h)Academia de Poliţie „Alexandru Ioan Cuza"; i)Institutul de Studii pentru Ordine Publică; j)Centrul de Psihosociologie al Ministerului Afacerilor Interne; k)Casa de Pensii Sectorială a Ministerului Afacerilor Interne; l)Clubul Sportiv „Dinamo" Bucureşti; m)Oficiul responsabilului cu protecţia datelor personale. (2) Secretarul general semnează, în numele şi pentru ministrul afacerilor interne, documentele promovate de structurile pe care le coordonează, cu excepţia:a)statelor de organizare; b)numărului de posturi şi indicatorilor aflaţi în finanţare ai tuturor unităţilor Ministerului Afacerilor Interne. Articolul 8(1) Delegarea dreptului de a semna în numele şi pentru ministrul afacerilor interne, prevăzută de prezentul ordin, nu aduce atingere reglementărilor privind competenţele de gestiune a resurselor umane în Ministerul Afacerilor Interne şi nici reglementărilor privind împuternicirea ordonatorilor de credite în unităţile Ministerului Afacerilor Interne, a căror aplicare are întâietate.(2) Delegarea dreptului de a semna în numele şi pentru ministrul afacerilor interne, prevăzută de prezentul ordin, nu se aplică pentru:a)însuşirea proiectelor de acte normative pentru care ministrul afacerilor interne are, potrivit reglementărilor în vigoare, calitatea de emitent sau drept de contrasemnare; b)instrumentele de prezentare şi motivare a proiectelor de legi, ordonanţe, ordonanţe de urgenţă şi hotărâri ale Guvernului pentru care ministrul afacerilor interne are, potrivit reglementărilor în vigoare, calitatea de iniţiator sau avizator; c)memorandumuri, note, informări şi rapoarte care se prezintă/transmit Guvernului, prim-ministrului, Parlamentului sau Preşedintelui României/Administraţiei Prezidenţiale; d)corespondenţa adresată prim-ministrului, celorlalţi membri ai Guvernului, Parlamentului, Preşedintelui României ori Administraţiei Prezidenţiale, conducătorilor instituţiilor din sistemul naţional de apărare, ordine publică şi securitate naţională, Ministerului Public şi altor autorităţi publice centrale; e)răspunsuri la sarcinile stabilite pentru Ministerul Afacerilor Interne în cadrul şedinţelor Guvernului; f)însuşirea documentelor programatice şi documentelor de politici publice ale Ministerului Afacerilor Interne sau care vizează competenţe ale acestuia; g)convenţii, protocoale, înţelegeri şi alte asemenea documente care se încheie la nivel interinstituţional şi la care Ministerul Afacerilor Interne este parte. Articolul 9În absenţa ministrului afacerilor interne, conducerea ministerului se exercită de către secretarul de stat desemnat de către acesta prin ordin de zi pe minister. Articolul 10În baza şi în executarea ordinelor şi instrucţiunilor emise de ministrul afacerilor interne, secretarii de stat şi secretarul general emit dispoziţii, potrivit art. 1 alin. (5) din Hotărârea Guvernului nr. 416/2007 privind structura organizatorică şi efectivele Ministerului Afacerilor Interne, cu modificările şi completările ulterioare. Articolul 11La data intrării în vigoare a prezentului ordin, Ordinul ministrului afacerilor interne nr. 160/2015 privind coordonarea activităţii şi delegarea unor competenţe în cadrul Ministerului Afacerilor Interne, publicat în Monitorul Oficial al României, Partea I, nr. 955 din 23 decembrie 2015, se abrogă. Articolul 12Prezentul ordin se publică în Monitorul Oficial al României, Partea I. Ministrul afacerilor interne, Ioan-Dragoş Tudorache
COMENTARII la Ordinul 149/2016
Momentan nu exista niciun comentariu la Ordinul 149 din 2016
Alte acte pe aceeaşi temă cu Ordin 149/2016
Ordin 160 2015
Ordin 151 2018
Ordin 50 2018
Ordin 73 2017